As variants de serpentinita verde con textura catablastica que se fan servir muito como roca polita pa cubrir as fronteras d'os locals comercials u como recholas; lur denominación en medios scientificos ye d'oficalcita, pero tradicionalment s'han dito verd antique en francés y anglés. Os romans diciban lapis atracius a la oficalcita y n'obteneban especialment de Casambala, a man de Larissa, en Tesalia. Actualment presentan diferents nombres comercials y muitas d'ellas provienen d'Italia: verde di Prato, ranocchiaia (provinients d'os Apenins), verde di Varallo, verde di Susa, verde di Polcevera (provinients d'os Alpes). En Espanya se puet trobar oficalcita en a pedrera de Macael (Almería), y se comercializa con o nombre de verde Macael, pero atras oficalcitas se venden con o nombre comercial de mármol verde jardín, y en Estaus Unius como Gressoney, fendo referencia a dos localidatz d'a Val d'o Lys (Val d'Aosta).